
ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 4ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  129/2014
            ΘΕΜΑ: «Ορισμός εκπροσώπου του Δήμου με τον αναπληρωτή του

                       στην επιτροπή χορήγησης αδειών εκμίσθωσης θαλασσίων 
                       μέσων αναψυχής, για το έτος 2014»
    Στον Πύργο, σήμερα στις 5 του μηνός Μαρτίου, του έτους 2014, ημέρα Τετάρτη και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 9670/28-02-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 23 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αριστειδόπουλος Χαράλαμπος, 5.Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Μπίρμπας Κων/νος, 9. Ανδρικόπουλος Ανδρέας, 10. Ανδρικόπουλος Φώτιος, 11. Αντωνέλος Δημήτριος, 12. Μποσμής Κων/νος, 13. Ρωμαίος Στέφανος, 14. Δημόπουλος Φώτιος, 15. Σεϊντής Βασίλειος, 16. Κουρμπανάς Γεώργιος, 17. Λιατσής Δημήτριος, 18. Γεράνιος Κων/νος, 19. Αγγελακοπούλου Ανδριάνα (Αντιπρόεδρος Δημοτικού Συμβουλίου), 20. Μεσσαλάς Δημήτριος, 21.  Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Μπελόκας Διονύσιος (ανεξάρτητος δημοτικός σύμβουλος, κατόπιν της αριθ. 9834/28-2-14 δήλωσης ανεξαρτητοποίησης από την παράταξη «Σύγχρονος Πύργος»).
ΑΠΟΝΤΕΣ: 1. Αργυρόπουλος Ιωάννης του Γεωργίου, 2. Τζίνη Διονυσία, 3. Φραγκαντώνης Παναγιώτης, 4. Τζουανόπουλος Δημήτριος, 5. Αργυρόπουλος Ιωάννης του Παναγιώτη, 6. Μικελόπουλος Γεώργιος, 7. Ανδριόλας Γεώργιος, 8. Διαμαντόπουλος Κων/νος (ανεξάρτητος Δημοτικός Σύμβουλος, κατόπιν της αριθ. 15Δ.Σ/28-2-14 δήλωσης ανεξαρτητοποίησης από την παράταξη «Σύγχρονος Πύργος»),  9. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». οι οποίοι δεν προσήλθαν αν και νόμιμα κλήθηκαν και 
10. Δημουλιάς Λεωνίδας (έχει τεθεί σε αργία)
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
-----------

    Ακολούθως ο Πρόεδρος έθεσε υπόψη του Δημοτικού Συμβουλίου το 32 (α΄) θέμα της ημερήσιας διάταξης με τίτλο: «Ορισμός εκπροσώπου του Δήμου με τον αναπληρωτή του στην επιτροπή χορήγησης αδειών εκμίσθωσης θαλασσίων μέσων αναψυχής, για το έτος 2014» και ανέφερε:
    «Το Λιμεναρχείο Κατακόλου με το αριθ. πρωτ. 513.5/2014 έγγραφό του, ζητά από το δήμο τον ορισμό ενός εκπροσώπου του δήμου με τον αναπληρωτή του, προκειμένου να συγκροτηθεί η επιτροπή που προβλέπεται στις διατάξεις του άρθρου 35 του υπ’ αριθ. 20 «Γενικός Κανονισμός Λιμένα» [ΦΕΚ 444Β΄/26-04-1999] «Ταχύπλοα [ταχυκίνητα] σκάφη και λοιπά θαλάσσια μέσα αναψυχής», όπως τροποποιήθηκε και ισχύει, η οποία εξετάζει τα αιτήματα που υποβάλλονται προκειμένου να χορηγηθεί άδεια εκμίσθωσης θαλασσίων μέσων αναψυχής στις παράλιες περιοχές των δήμων Ν. Ηλείας, καθώς λοιπά θέματα που αναφέρονται στο εν λόγω άρθρο.

    Το γραφείο Δημάρχου με το υπ’ αριθ. 72Δ/31-01-2014 έγγραφό του εισηγείται τον ορισμό των δημοτικών συμβούλων  κ. Κων/νο Μποσμή [τακτικό μέλος] και του κ. Σπυρίδωνα Κωνσταντόπουλου [αναπληρωματικό μέλος]
.

Καλείται το Σώμα ν’ αποφασίσει επί του θέματος».

Το Δημοτικό Συμβούλιο Πύργου,

λαμβάνοντας υπόψη:
- Τις διατάξεις του άρθρου 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ»
- Τις διατάξεις του άρθρου 35 του υπ’ αριθ. 20 «Γενικός Κανονισμός Λιμένα» [ΦΕΚ 444Β΄/26-04-1999] «Ταχύπλοα [ταχυκίνητα] σκάφη και λοιπά θαλάσσια μέσα αναψυχής», όπως τροποποιήθηκε και ισχύει

- Το υπ’ αριθ. πρωτ.  513.5/2014 έγγραφο του Λιμεναρχείου Κατακόλου
- Την υπ’ αριθ. 72Δ/31-01-2014 εισήγηση του δημάρχου, μετά από διαλογική συζήτηση,

α π ο φ α σ ί ζ ε ι

    Κατά πλειοψηφία, ορίζει ως εκπρόσωπο του δήμου στην Επιτροπή χορήγησης αδειών εκμίσθωσης θαλασσίων μέσων αναψυχής για το έτος 2014, τον δημοτικό σύμβουλο κο Κων/νο Μποσμή (ως τακτικό μέλος) και  τον δημοτικό σύμβουλο κ. Σπυρίδωνα Κωνσταντόπουλο (ως αναπληρωματικό μέλος).

    Μειοψηφούσης της Δημοτικής Συμβούλου κας Α. Αγγελακοπούλου.

    Οι Δημοτικοί Σύμβουλοι κ.κ. Χ. Γιάνναρος, Α. Καραμπέτσος, Δ. Μπελόκας είχαν αποχωρήσει από τη συνεδρίαση πριν ο Πρόεδρος θέσει το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 129/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                 ΤΑ ΜΕΛΗ                          Ο ΓΡΑΜΜΑΤΕΑΣ

Ακριβές απόσπασμα

Εκ των πρακτικών του Δ.Σ.

Πύργος  18 – 03 - 2014
  Ο ΠΡΟΕΔΡΟΣ ΤΟΥ Δ.Σ.

